د کورنیو چارو وزارت لومړي مرستیال او کفیل مولوي محمد نبي عمري پخپل کاري دفتر کې د افغانستان په چارو کې د چین ولسي جمهوریت له ځانګړي استازي یو شیایو یونګ، کابل کې د چین سفیر جام شینګ او مل پلاوي سره لیدنه کړې۔

په دې لیدنه کې دواړو لوریو پر بېلابېلو مسایلو بحث او خبرې کړې دي۔

ښاغلي یونګ په افغانستان کې په سراسري امنیت خوښي ښودلې او د اسلامي امارت له مسولینو یې مننه کړې، چې خپلو هېوادوالو ته یې په بې‌ساري ډول امنیت ټينګ کړی دی۔

ښاغلي محمد نبي عمري د کورنیو چارو وزارت او افغانستان ته د چین د لوړ پوړي استازي راتګ ته ښه راغلاست ویلی او د افغانستان له خلکو سره یې د یاد هېواد له اوږمهاله همکارۍ مننه کړې ده۔

ښاغلي عمري ویلي، چې د اسلامي امارت سیاست په احترام او د دوه اړخېزه اقتصادي همکاریو پر بنسټ ولاړ دی او په راتلونکي کې هم افغانستان د سیمې امنیت او سولې ته ژمن دی